
Currenda X 


Mo. ED. 1S S. 


Constitutio Papae Benedicti XIV „Com illud* de examine concursuali 
pro obtinendis beneficiis curatis, 


Sub 23. Octobris 1864 N. 105 Praes. praescripsimus normam adhibendam in examini- 
bus concursualibus pro beneficiis curatis obtinendis, norma haec praescripta in Currenda XIX 
ex 1864 pag. 145 — 149 emanavit in sequelam decisionis Sanctissimi Dni Nostri Papae 
Pii IX. ex 11. Maji 1864 editae juxta decreta Concilii Tridentini Sess. 24. Cap. 18. de 
Reform. et Papae Benedicti XIV. de Synodo Dioecesana Libr IV. Cap. VII. et VIII. at- 
que juxta constitutionem ejusdem Papae Benedicti XIV. de 14 Dei 1742 incipientem a 
verbis „Cum illud“ quam constitutionem hucusque non promulgatam verbotenus hic pro- 
ponimus: 

CONSTITUTIO PAPAE BENEDICTI XIV. ex 14. DEC 1874. 


VENERABILIBUS FRATRIBUS, PATRIARCHIS, PRIMATIBUS, ARCHIEPISCOPIS ET EPISCOPIS. 
BENEDICTUS PAPA XIV. 
VENERABILES FRATRES, SALUTEM ET APOSTOLICAM BENEDICTIONEM. 


Quum illud semper plurimum formidaverit ecclesia catholica, ne indignis quibusque et extra 
sacerdotale meritum constitutis cura animarum et dominici gregis custodia crederetur, quia totius 
familiae status et ordo nutat, si, quod requiritur in corpore non invenitur in capite: hinc cano- 
nicis sanetionibus ac praesertim S. Tridentinae Svnodi decretis provide consultum est, regimen 
ecclesiarum parochialium iis esse commillendum, quorum omnis aetas a puerilibus exordiis ad 
perfeciiores annos per disciplinae ecclesiasticae stipendia ita cucurrisset, ut de illorum supra 
alios proveciione ac potiori doctrinae morum ac diuturni laboris suffragio nefas esset dubilare. 
Quia vero perniciosa apud plurimos opinio sensim invaluit, Tridentini decretis non praescriptam 
esse digaioris electionem, sed caveri tamiummodo, ne indignis ecclesiae parochiales aliaque be- 
neficia, quibus cura imminet animarum, conferrentur, sàn. mem. Innocentius XI., praedecessor 
Noster errorum doctrinam a vera et sincera patrum mente longius deflectentem damnavit et edo- 
cuit, quam prudens ac diligens esse debeat pastoralis officii dispensatio. 

$. 1. Ad tramites idcirco ejusdem S. synodi usu receptum est, occurrente parochialis ec- 
clesiae vacatione, quae libere ab ordinario conferenda sit, concursum institui, ut, habila in eo 
de cujuslibet aetate, moribus, doctrina et sufficientia solerti inquisitione, episcopus eligat, quem 
ceteris magis idoneum judicaverit. 

$. 2. At quia contingere quandoque potest, quod favore vel gratia vel minus aequo judicio 
minus digni dignioribus praeponantur, s. m. Pius V., Nosier praedecessor, ne quid in hujusmodi 

electione esset inordinatum atque praeposterum, edita saluberrima constitutione licere voluit 
injuste in concursu rejectis, interposita ad meiropolitanum vel episcopum viciniorem vel sedem 
quandoque apostolicam appellatione praeeleetum ad novum examen provocare, et ecclesiam alteri 
non rite collatam novo facto meritorum periculo, siita jus esset, vindicare. Et ne frivolae appel- 
lationis diffugie locus esset, provide ibidem cautum est, dictae appellationi in devolutivo tantum 
deferri oportere, non suspensa aut quoque modo ratardata praeelecto ab ordinario parochialis 
eeclesiae possessione. 

$. 9. Consultissimae hujusmodi leges eum in finem institutae, ne in tanti momenti re impe- 
riti magistris, novi antiquis, rudes praeferantur emeritis, violatae sunt hominum fraude et malitia 
ipsa medela vulnus exasperantium. Saepissimae enim rejecti ab ordinario, dictae constitutionis 
obtentu, in vocem appellationis facile prorumpere et, minus legitima concurrente causa, electos 
ab episcopo ad novum examen provocare consueverant; illosque praeterea, relicta gregis et 
ecclesiae custodia longum iter arripere et diuturni laboris, temporis et pecuniae impensa ex- 
haustos, litem in secunda, tertia et ulteriori qandoque instantia sustinere cogebant. 

$. 4. Quin etiam experientia compertum est, magno justitiae detrimento litem ipsam absolvi, 
quandoquidem ii, qui examini se subjecerant atque in primaevo concursu, utpote legilimarum in- 
stitutionum nescii, rejecti fuerant, longa postmodum decurrente lite, sedulam literis ex industria: 
navantes operam, praeferri aliis merebantur et acerbe succensebant episcopo, judici quidem ade- 
piae, non autem adipiscendae peritiae, per injuriam se fuisse rejectos. 

$. ð. Hinc apud bene moratos homines et justitiae vindices frequens querelarum occasio 
quibus sedandis quum Congregatio Concilii "Tridentini Interpres omne studium diligentiamque 
conferret, Nobis, qui secretarii munere fungebamur, mandatum est, ut sermone, typis postea vul- 
gato, rem sedulo expendere, ingruentis mali originem et apta eidem avertendo remedia investi- 
gare pro viribus niteremur. Sensus hac de re Nostros explicantes, vitio potissimum laborare 
comperuimus praxim examinis oretenus habiti nec scriptis consignati; electi siquidem ad curam 
animarum ab ordinario collatore et ad iteratum examen coram alio judice provocali, jus legiti- 
mae collationis tueri aon poterant certo ac permanenti testimonio jam probatae idoneitatis; sed 
a novi examinis alea, subeunda coram judice appellationis, gestarum rerum prorsus ignaro, tota 
res pendere videbatur. Quocirca gravi justitiae detrimento recepta in foro erat opinio, provoca- 
ri posse ad alium judicem, nullo exhibito indebitae rejectionis documento. Quod quidem quum a 
sacrorum canonum censura longius aberraret, facile huic corruptelae occurri posse censuimus, 
si certa primum et apte disposita habendi examinis forma praescriberetur; si quaestiones exa- 
minatis propositae et consentaneae illorum responsiones totaque rei gestae series in scriptis re- 
digeretur; et si acta demum totius concursus ad judicem appellationis integra asportarentur. 

$. 6. Inita a Nobis consilii ratio non solum arrisit Congregationi, illam die 16. Novembris 
1720. ratam habenti; sed etiam pontificii judicii accessione roborata fuita Clemente XL, ecclesia- 
sticae disciplinae vindice et assertore eximio. Utque locorum ordinarii ea omnia filiali, quo par 
erat, obsequio et diligentia exsequerentur, iis datae sunt die 10. Januarii 1721. opportunae lite- 
rae Nostro calamo exaratae, ejusdemque Pontificis sensu et oraculo comprobatae, quarum te- 
norem eisi alias prelo commissum et insertum in bullario dicti Clementis praedecessoris Nostri, 
congrue hic duximus referendum. 

$. 7. Reverendissime Domine uti Frater. Quo parochiales ecclesiae dignioribus personis gu- 
bernandae traderentur, statuit, ut notum est, sacrosancta Tridentina Synodus Sess. XXIV. cap. 
18., ut vacante eéclesia parochiali indiceretur et fieret concursus, ac, postquam concurrentes ab 
episcopo vel cjus vicario alque ab examinatoribus synodalibus saltem tribus examinati et appro- 
bati essent, episcopus eum eligeret, quem aetate, moribus, doctrina, prudentia aliisque rebus ad 
vacantem ecclesiam gubernandam nece$sàriis et opportunis digniorem ceteris magisque idoneum 
judicaret, Adiecitque ad hanc Concilii sanctionem validius confirmandam re et nomine sanctissi- 

mus Pontifex Pius V., quod, si unquam episcopus minus habilem, postpositis magis idoneis, ele- 
gisset, possent ii, qui rejecti essent, a mala ejusmodi electione ad metropolitanum vel, si ipse 
eligeus metropolilanus auf exemptus foret, ad vieiniorem ordinarium ut sedis apostolicae delegatum 
vel alias ad ipsam sedem apostolicam- appellare ac praeelectum ‚ad novum examen coram ipso 
appellationis judice et ejus examinatoribus provocare; ea (amen cautione, ut appellatio non in 
suspensivo, sed in devolutivo. esse deberet; quemadmodum in ejus constitutione, quae. trigesima 
tertia est, latius cavetur; concludendo, quod, constitutio de proris eligentis irrationabili judicio 
eoque revocato, parochialis ecclesia magis idoneo conferatur. 

Quam autem neque Concilii decreto neque Pontificis bulla examinis in concursu peragendi 
forma seu methodus ulla certa ac peculiaris servanda proponatur, difficile dictu est, quanta exa- 
minum aliorum alibi diversitas exstiterit atque hine occasio querelarum. Nam alicubi, quum non 
eaedem omnibus quaestiones, non iidem casus propositi fuissent, erant identidem, qui vel in ju- 
dicio vel exira conquererentur, sibi quidem postpositis difficiliores praelecto autem faciliores ad 
solvendum quaestiones obtigisse. Alibi vero eaedem quidem omuibus quaestiones propositae fue- 
runt, sed neque hae neque datae a concurrentibus responsiones scripto seu literis cousignaban- 
tur. Quumque postmodum nec raro contingeret, ut e postpositis quispiam jure bullae supradictae 
novum ad examen coram judice appellationis ejusque examinatoribus electum provocaret, S. 
Congregatio usque ab anno 1603., considerans gravamen non alia ratione quam novo examine 
probari posse, provocationem ad novum examen censuit admittendam gravamine necdum probalo 
et requisitis tantummodo probationibus in subsequenti judicio; in quo. probato per novum examen 
appellantis gravamine quoad doctrinam, probanda superest ejusdem. prae jam electo iu reliquis 
ad regendam ecclesiam requisitis. praestantia, ut de majori alterutrius ad parochialis ecclesiae 
gubernium idoneitate sententia. ferri possit; quum non continuo, si quis est doctior, is eliam ap- 
tior seu magis idoneus ad id regimen habeatur vel etiam habendus sit. Quam Sacrae, Congrega- 
tionis sententiam scriptores et tribunalia laudarunt. Aliis demum in dioecesibus laudabilis inva- 
luit consuetudo; ut eaedem omnibus quaestiones iidemque casus proponantur, ac (ne qua detur 
ansa cancellario quidquam. suo marte addendi, minuendi, mutandi) ut ipsimet concurrenles, qui 
interrogati fuerint, quaeque responderint sua manu perscribant. 

Atque ordinarii, qui morem hune longe oplimum in examinando tenuere, Sacrae deinde 
Congregationi. etiam atque etiam considerandum reliquerunt. his, qui sic examinati essent atque 
postpositi, in posterum ut. solent appellantibus, indulgenda nec ne statim electi novum ad exa- 
men provocatio nulla gravaminis praerequisita probatione videretur; quum isti ex actis primi 
examinis gravamen doctrinae facile alioquin. probare possent; quod alii aliter nimirum. examinati 
probare nisi secundo seu novo examine non poterant. Nec defuere alii ,probitalis -ac peritiae in 
administrandis diu ecclesiis laude praestantes, qui monerent, frenum aliquod hujusmodi appellan- 
tium licentiae tandem iniiciendum eorumque jam nimis crebras novum ad examen provocationes 
esse reprimendas; quippe quae vix unquam sine magno ecclesiarum damno contingunt. Nam quum 
novum examen coram judice appellationis longe procul a. parochia. peragendum sit, electus ab 
episcopo, qui provocatur, parochiam, quam possidet, cogitur interea temporis deserere eamque 
oeconomo vel vicario cuipiam, veluti sponsam ignotis custodibus relinquere, sponso non parum- 
per, sed diu sane abfuturo, dum nempe implicata, ut fit, lite terna etiam vel. quaterna alia ex aliis 
examina super praestantia primum doctrinae, tum deinde aliorum, quae ad inlegrandam idonei- 
tatem opportuna sunt, contentiose multiplicentur, et commode, ne dicam otiose, transfiganlur, an= 
tequam deliberari possit, utri concurrentium perochia sit adjudicanda. 

Ad tollendam ejusmodi non minus querelarum quam incommodorum occasionem, Sacra Con- 
gregatio Concilii Tridentini Interpres, posiquam rem omnem a capite repelitam in gemina ses- 
sione 1. Octobris et 16. Novembris 1720. summo studio recognovit, tandem Sanctissimo etiam 
annuente statuit, (quod per praesentes literas encyclicas exsequitur,) omnes et singulos episco- 

pos aliosque praelatos, penes quos sit jus et auctoritas faciendi concursum, hortari, ut examen 
ejusmodi instituere non graventur, quale jam et multae dioeceses et Urbs ipsa observat, atque 
apostolica etiam Dataria postulat, sive quum sede vacante vacat ecclesia aliqua parochialis, 
cujus collatio ad sedem apostolicam pertineat, sive quum, vacat parochialis aliqua, ut dicitur 
juxta decretum; sive demum, quum, vacante in collegiatis aut cathedralibus ecclesiis dignitate 
aliqua majori annexam habente curam animarum, faciendus est concursus atque ad apostolicam 
Datariam transmittendus, ut notum est, atque in literis, quae de ordine Sanctissimi tunc e Data- 
ria prodeunt, clare praescribitur. 

Vacante itaque ecclesia parochiali, quae conferenda sit per concursum, atque hoc solitis 
formulis indieto, haec quae sequuntur, ex Sacrae Congregationis sententia, consilio, suasione, 
servanda proponuntur. 

1. Primum nempe, ut assignentur eaedem omnibus concurrentibus quaestiones, iidem casus, 
idemque textus evangelii, super quo sermonis aliquid perscribant ad probandum dicendi pro con- 
cione facultatem. 

2. Alterum, ut casus et quaestiones resolvendae dictentur omnibus eodem tempore atque 
omnibus pariter eodem tempore textus evangelii tradatur. 

3. Tertium, ut certum idemque omnibus spatium temporibus constituatur, intra quod casus 
resolvant, quaestionibus respondeant, conciuneulam componant. 

4. Quartum, ut eodem concurrentes omnes in conclavi claudantur, unde, quamdiu seribent 
(dabitur enim omnibus scribendi copia) nemo eorum egredi neque alius quispiam eo ingredi pos- 
sit, nisi postquam scripta confecerint et exhibuerint. 

5. Quintum, ut omnes sua quisque manu tum responsa, tum sermonem scribant subscribantque. 

6. Sextum, ut responsa quidem latine, sermo autem ea, qua ad populum haberi solet, lin- 
gua scribatur. 

7. Postremum, ut unumquodque responsum et unusquisque sermo, quum ab unoquoque con- 
currentium exhibebitur, non solum ab eo, qui scripsit, atque a cancellario concursus, verum etiam 
ab examinatoribus et ab ordinario vel ejus vicario, qui concursni interfuerint, subscribatur. 

Peracto secundum hanc formulam concursu, collataque ei, qui magis idoneus ac dignior ju- 
dicatus fuerit, ecelesia parochiali, non admittatur appellatio aut a mala relatione examinatorum 
aut ab irrationabili judicio episcopi, nisi intra decem dies a die collationis interponatur. 

Si quis autem hoe intra spatium appellaverit, actaque concursus petat ad judicem appella- 
tionis transferenda, mittantur vel acta ipsa originalia concursus clausa et obsignata vel certe 
unum aliquod authenticum eorum exemplum à cancellario concursus atque altero notario collatum 
et auscultatum coram vicario vel alio in ecclesiastica dignitate constituto, quem eligat ordinarius, 
ad quem etiam notarii cancellario adjungendi electio pertinebit, nee non ab examinatoribus syno- 
dalibus, qui coneursui interfuerunt, subscriptum. 

Ex quibus actis vel authentico eorum exemplo, nisi gravamen quoad doctrinam probet is, 
qui sic, ut praemittitur, examinatus aut a mala relatione examinatorum aut ab irrationabili judi- 
cio episcopi appellaverit, novum ad examen provocandi facultatem a Sacra Congregatione fru- 
stra postulabit. 

Quemadmodum et in judicio appellationis persequi jus suum frustra tentabit is, qui forte 
se gravatum doleat quoad reliqua, nisi. interposita mature, ut dictum est, appellatione ab irratio- 
nabili judicio episcopi, gravamen quoad illa ostenderit vel ex actis primi concursus vel saltem 
ex attestationibus et documentis extraiudicialibus etiam, sed non levibus. 

Atque ita quidem sensit Sacra Congregatio et Sanctissimus assensit. 

At si quis tamen ordinariorum aliter, ac supra descriptum est, concurrentium examina in- 
stituere perrexerit, perget et Sacra ipsa Congregatio more pristino appellantibus, qui se grava- 
ios dixerint, provocationem ad novum examen, nulla gravaminis praevia probatione, indulgere 

Interim iamen, ne harum literarum memoria dilabatur, vult eadem Seera Congregatio eas in 
uniuscujusque ordinarii cancellaria perpetuo conservari. Cujus interea consilium, tum voluntatem, 
dum ego omnibus significo, amplitudini tuae fausta omnia e coelo precor. 

Romae hac die 10. Januarii 1721. 

Amplitudinis Tuae Uti Frater 

P. M. Card. Corradinus Praefectus. P. Lambertinus Secretarius. 

$. 8. Quantum recie dispensandis ecclesiasticis muneribus, adminisirandae justitiae, compo- 
nendis dissidiis, continendisque in officio clericis proficeret saluberrima praemissarum legum 
institutio, satis superque experientia comperuimus, quum Anconitanam primum ecclesiam ac dein- 
de Bononiensem sponsam Nostram paterna charitate cominus amplecteremur, freti siquidem dic- 
tarum legum praesidio digniores parochiis et curae animarum praefecimus; tantaque, benedicente 
Domino, id accidit animorum consensione, ut nemo questus sit, traditum minus digno celsioris 
loci praemium vel minus juste alteri credita vacantis ecclesiae gubernacula. 

$. At 9. quia certis admonemur indiciis, non ìta id aliis episcopis contigisse, imo non deesse, 
qui privatis abrepti studiis saepe declinare ac redarguere judicium episcopale praesumant: Nos 
propterea solliciti de implendis prout decet muneris Nostri partibus nonnulla praefatis literis ad- 
denda, nonnulla vero tacite breviterque ibidem tradita clarius explicanda censuimus, ut recte 
omnia atque ex ordine peragantur. 

$. 10. Moerentes igitur audivimus, quod in plerisque dioecesibus, etsi recepta sit laudabilis 
firmilerque custodienda consuetudo in scriptis redigendi examen concurrentium, nihilominus exa- 
minatorum suffragia in sola literarum peritia versantur, nec illorum exquiritur sententia de cle- 
ricorum aetate, institutione, gravitate et honestate morum, prudentia, muniis antea exercitis, et 
an tales demum sint, qui oves suas verbo et exemplo juvare possint. Quam devia sit hujusmodi 
praxis a Tridentini semita, is plane intelliget, qui expendet verba relata eap. 18 Sess. XXIV. de 
reformat: ,Peracto deinde examine, renuncientur quotqumque abhis idonei judicati fuerint mori- 
bus, doctrina, prudentia et aliis rebus ad vacantem ecclesiam gubernandam opportunis“ Idque 
probe noscens Congregatio ejusdem Concilii Interpres, pluries edixit, examinatores suo deesse 
muneri, si doctrinae tantum judices essent, nec inquirerent, qui prae aliis probitate morum, la- 
boribus, praestito antea ecclesiae obsequio ceterisque dotibus ad officium parochi cumulate obe- 
undum necessariis essent idonei et commendabiles. 

§. 11. Absoluto examine, ut cuique satis compertum est, fit tantummodo potestas examinato- 
ribus renunciandi quotquot regendae ecclesiae idoneos judicaverint, reservata uni episcopo elec- 
tione dignioris, quemadmodum sancitum est a Tridenlino illis verbis: ,Ex hisque episcopus eli- 
gat quem ceteris magis idoneum judicaverit.“ At si quem clericorum forte contigerit appellare 
a mala relatione examinatorum, quorum cura unice versata fuerit in exquirenda doctrina, non facta 
uno eodemque tempore solerti etiam investigatione aliarum qualitatum, quae pastoris congruant 
officio: ordo judicii secum feret, ut etiam judex, ad quem provocatum fuit, in sola doctrinae 
indagine immoretur, nee sine gravi animarum detrimento et disciplinae injuria praeficiatur eccle- 
siae, qui literis magis pollet, licet cetera minus aptus et quandoque indignus; contra vero ar- 
ceatur ille. qui, licet impar doctrinae, merito attamen, moribus, gravitate prudentia, probato no- 
mine diuturno ecclesiae famulatu ac multiplici virtutum laude praecelit. 

§. 12. Factum praeterea satis exstirpandis abusibus non videtur, si tam episcopus quam 
examinatores conjunctis studiis industriae nervos omnes intenderint in conferenda concordi ju- 
dicio ecclesia personae, qnae, licet scientia et literis alteri concedat, majori tamen ceterarum 
qualitatum eminet ornamento. Siquidem postpositus suae nimium fidens doctrinae ab irrationabili 
judicio episcopi non raro appellat, causaque ad judicem appellationis delata idem tolus est in 
perquirenda majori docirina ac reparando gravamine lilerato homini irrogato, nusquam librato 


aliarum virtutum pondere, quae in appellante. desiderantur, lugentque ut plurimum vigiles eccle- 
siarum antistites exitum hujusmodi. appellationis, intimeque dolent, parochias doctis non aptis 
pastoribus, ut dictum est, regendas committi. 

$. 19. At si judex etiam appellationis (quod raro evenit) tantum tribuens scientiae quan- 
ium satis, majori et accuratiori examine inquirat, qui mores bominum sint, quae gravitas, pruden- 
tia, qui suscepti antea labores, quae virtutum specimina, quae demum totius anteactae vitae ra- 
lio pascendo gregi, consentanea: tot judici exhibentur attestationes ab appellante ex industria 
collectae, ut, revocato et episcopali judicio tamquam irrationabili, non vereatur judex succurrere 
eidem appellanti, quem tam capiosa tamque conspicua probitatis adjuvant documenta. 

$. 14. Demum quum praecipue episcopis tamquam in specula constitutis, pateant subdito- 
rum excessus, contingere solet, ut in concursu tam inspecta scientia quam moribus, ille idoneus ab 
examinatoribus renuncielur, cui foeda aliqua vitii labes ac criminis macula inusta sit omnibus 
praeterquam episcopo occulta, Si episcopus, justa suadente causa, crimine non revelato, eundem 
eriminosum tacitus praeteriret aliumque immunem a sorde praeelegerit, illico postpositus simula- 
to gravamine provocat ad superiorem judicem criminis ignarum, et consueto diffugio appellatio- 
nis evehitur ad pastorale fastigium, qui non potest consulere populo, scd nocere, nec praestare 
regimen, sed augere discrimen. 

$. 15. Ne igitur imprebi ingenii homines remedium appellationis ad justitiae praesidium 
institutum callide traducant ad iniquitatis defensionem, optimum factu aliquibus fortasse videre- 
iur, si, appellatione quavis sublata, cura praeficiendi rectores animarum prorsus relinqueretur 
episcopis rationem villicationis suae Christo judici tantum reddituris. Verum nullo pacto probare 
id possumus, quod adversaretur menti Concilii "Tridentini tacite permiltentis appellationem in 
devolutivo a mala relatione examinatorum, quemadmodum innuere videntur verba illa: „Nec prae. 
dictorum examinatorum relationem, quominus exsecutionem habeat, ulla devolutio et appellatio 
etiam ad sedem apostolicam, sive ejusdem sedis legatos aut vicelegatos, aut nuncios seu episco- 
pos, aut metropolitanos, primates vel patriarchas interposita impediat aut suspendat;^ cui sanc- 
tioni respondet etiam constitutio Piana admittens appellationem in devolutivo ab irrationabili ju- 
dicio episcopi. 

$. 16. Qua de re, ut in ejusmodi negotio apte omnia atque composite peragantur, officii 
Nostri esse duximus eum vobis, ven. fratres, gerendarum rerum ordinem praescribere, quem 
longo usu utilem agnovimus instituendis animarum rectoribus, qui credito sibi gregi praeesse et 
prodesse possint, 

I. Episcopus, habita, notitia, vacationis ecclesiae, statim ad perscriptum Tridentini idoneum 
in ea deputet vicarium cum congrua ejus arbitrio fructuum portionis assignatione, qui onera 
ipsius ecclesiae sustineat, donec ei de rectore provideatur. 

IL Publico evulgetur edicto notitia concursus congruo et ab episcopo praefiuito tempore 
celebrandi, eodemque edicto omnes clare et aperte moneantur, ut interim decurrente termino as- 
signato coram cancellario episcopali vel allero ab episcopo deputando, suarum qualitatum, meri- 
torum et munerum probationes, aitestationes tam judiciales quam extrajudiciales aliaque id ge- 
nus documenta, quae fraude vacent, exhibeant; alioquin, dicto termino elapso, documenta hujus 
modi, quaecunque et qualiacunque ea sint, nullatenus recipientur. 

IIl. Eveniente die concursus a cancellario episcopali singulorum merita, qualitates et re- 
quisita (ut vocant,) incorrupta fide deprompta a juribus tempore habili exhibitis, in scriptis sum- 
matim redigantur; porro copia epitomes tradetur non solum episcopo, vel vicario generali vices . 
illius obeunti, sed singillatim omnibus examinatoribus ad concursum adscitis, ut cum de scientia 
ium de vita, moribus aliisque regendae ecclesiae necessariis dotibus ferant judicium. 

IV. Die praestituta ab episcopo habeatur concursus, servata accurate in omnibus forma tra- 
dita in supra relatis literis anno 1721. editis, totaque rerum in eo gestarum series scriptis dili- 

genter enucleetur. Porro examinatores ad assequendam certam et indubiam coniecturam scientiae, 
postquam diligenter expenderint singulorum peritiam in evolvendo, explicandoque oretenus aliquo 
ecclesiasticae doctrinae capite, vel a SS. patribus, vel a sacro Concilio Tridentino, vela catechismo 
Romano excerpto, ac pari diligentia libraverint a quolibet scripto datas responsiones quaestionibus 
propositis; et postquam demum deprehenderint, qua quisque polleat gravitate sententiarum et 
elegantia sermonis in conciuncula seripto pariter exarata et textui evangelico vel alteri dato 
themati accommodata: parem, ni forte majorem soleriiam examinatores adhibeant in perscrutandis 
aliis qualitatibus, regimini 2aimarum consentaneis; morum honestatem inquirant, gravitatem, pru- 
dentiam, praestita hactenus ecclesiae obsequia, acquisitam in aliis muneribus laudem aliaque spe- 
ctabilium virtutum ornamenta, doctrinae arcto foedere consocianda; hisque omnibus conjunctim 
expensis, inhabiles per sua suffragia reiiciant et idoneos episcopo renuncient. 

V. Absoluto concursu ab episcopo vel eo impedito a vicario generali una cum examinato- 
ribus synodalibus non paucioribus quam tribus, notula compendiaria requisitorum antea distribu- 
ta tradatur cancellario, qui illam comburat, vel penes acta secreto custodiat et nemini ostendat, 
nisi de mandato episcopi vel ejus vicarii generalis, Subinde vero ordinarius, quum primum ei 
libuerit, eligat ex approbatis digniorem, nec illi possessio ullo appellationis vel inhibitionis obten- 
tu relardetur. 

VI. Si quem clericorum appellare contigerit a mala relatione examinatorum velab irrationabi- 
li judicio episcopi, coram judice appellationis acta concursus integra omnino producat, et judex, 
nisi illis visis et gravamine comperto, sententiam non pronunciet. Praeterea in ferenda sententia 
ac reparando gravamine idem judex innitatur solummodo probationibus ab actis elicilis tam res- 
pectu doctrinae quam aliorum meritorum. Quia vero a publica indictione usque ad diem habiti 
concursus tanium temporis intercessit, quantum satis fuit commode exhibendis necessariis juri- 
bus, attestationibus, requisitis aliisque meritorum documentis; idcirco, ut quaevis via fraudibus 
praecidatur, volumus ac districte mandamus, ne dd. attestationes, fides tam judiciales quam ex- 
trajudiciales et documenta quaecunque studiose conquisita et post concursum, ut ajunt, expiscata 
ullo modo recipiantur: non obstantibus supra memoratis literis a Congregatione Concilii 'Triden- 
tini Interprete anno 1721. editis, quibus ad praemissorum effectum in hae parte derogamus, illis 
tamen in reliquis una cum omnibus in eis contentis firmiter in suo robore permansuris. 

VIL Ubi vero episcopus, posthabito uno vel altero ex approbatis, ecclesiam contulerit ma- 
gis idoneo ob aliquam sibi ipsi tantum notam causam, quam censeat significari oportere judici 
appellationis ad deterrendam injustae fortasse praeelectionis notam: familiaribus literis judicem 
certiorem efficiat inviolabilis secreti lege adjecta. Nemo sit, qui hane praxim Nostrae tribuat 
solertiae, quum illa proffuat a "Tridentini decretis. Sessione etenim XXIV. cap. 20. de reform. 
ita disponitur: Praeterea si quis in casibus a jure permissis appellaverit aut de aliquo gravami- 
ne conquestus fuerit seu alias ob lapsum biennii de quo supra ad alium judicem recurrerit, tene- 
atur acta omnia coram episcopo gesta ad judicem appellationis expensis suis transferre, eodem 
iamen episcopo prius admionito, ut si quid ei pro causae instructione videbitur, possit judici appel- 
lationis significare“. 

Et quamvis jure Nobis timendum sit, ne dicta praxis monendi judicem, a quo appellatum 
est, in more olim posita hac tempestate obsoleverit et a foro recesserit, attamen episcopus (ut 
dictum est) si ex causa sibi tantum et non aliis nota, quae tamen approbari digna sit, ecclesiam 
contulerit, illam judici appellationis datis secreto literis denunciet et aperiat. Sciant porro judi- 
ces delatas ab episcopo causas et rationes inviolabilis secreti fide esse custodiendas, nec parvi 
pendendum esse testimonium illius pastoris, cui divino mandatur eloquio oves suas agnoscere. 
Facile enim credi non potest, episcopos suae non minus quam alienae salutis adeo immemores, 
ut non deterriti divini interminatione judicii odio vel favore moveantur, et in sacrorum canonum 
singularem injuriam «dicant malum bonum, bonum malum, ponentes tenebras lucem et lucem tenebras. 

Si vero episcopo fuerit suspecta fides judicis, ad quem appellatum est, nec eidem reve- 
landa censuerit hujusmodi occulta rationum momenta: illa significet secretis literis S. R. E. Car- 
dinali Praefecto pro tempore Congregationis Concilii, qui nec consilio nec auctoritate deerit, 
quo minus a judice appellationis debitus justitiae locus tribuatur. 

8. 17. Praeterea quia aequitati eliam convenit, causas appellationis, quae magno litigantium 
dispendio et ecclesiae pernicie immortales quandoque exsistunt, quanta fieri potest brevitate ter- 
minari: idcirco ubi a judice appellationis lata sit sententia, quae praeelectioni factae ab episco- 
po omnino sit conformis, nullus pateat novae appellationi aditus, sed auctoritate rei judicatae 
controversiae finis imponatur. Sin vero judex appellationis aliter quam ordinarius pronunciaverit, 
liceat praeelecto ab episcopo, qui causa cecidit, ad alium judicem appellare, firmiter interim re- 
tenta parochialis ecclesiae possessione. Tandem postquam tertius quoque judex sentenliam dixe- 
rit, ne partes ultra modum graventur laboribus et expensis, praesertim quia agitur de cura ani- 
marum, cui damnosum est certi pastoris destitui solatio; is legitimum regendae ecclesiae jus ob- 
lineat, cui duae conformes assistunt sententiae, nec ullum novae appellationis remedium succum- 
benti suffragetur. 

8. 18. His sane regulis quamvis appellatio sublata non sit, satis tamem praesidii compara- 
ium esse arbitramur ecclesiasticae disciplinae ac recte gerendarum rerum ordini. Unum superest, 
ut proposita hactenus media debitae exsecutioni mandentur, eumque in scopum locorum ordinarii 
vigilantiam suam desiderari non patiantur. Ferendum quippe non esset ad Nostri apostolatus 
auditum novas in diem deferri querelas ac summovendis abusibus novas implorari leges ab iis; 
qui jam praestitulas negligunt et contemnunt. 

8. 19. Demum quum non raro contingat, ecclesias parochiales, dignitates, canonicatus alia- 
que beneficia curam animarum habentia a sede apostolica esse conferenda, vel quia vacaverint 
in mensibus reservatis, vel quia ex alio capite dielae sedi reservata sini: Nos praedecessorum 
Nostrorum vestigiis inhaerentes praecipimus et mandamus, ut uno vel altero interveniente casu 
concursus àb episcopo sine ullo discrimine indicatur, nulla ad hunc actum petita venia vel li- 
centia, quam Nostris hisce literis sibi tributam episcopi intelligant. 

8. 10. Absoluto concursu, si res sit de beneficiis curatis, quae tantum ratione mensium re- 
servata sint, episcopus inter approbatos eliget magis idoneum et Datariae significet, nec acta 
concursus transmittat, nisi a Dataria, quum id opportunum duxerit, requirantur. Sin vero dicta 
beneficia, quibus cura imminet animarum, ex alio quovis capile quam mensium apostolicorum 
sanciae sedi reservata sint, eo sane casu veteri non immutato more abstineat episcopus a fe- 
rendo dignioris judicio et acta concursus ultro Daíariae exhibeat. 

8. 21. Licebit tamen ordinariis pro suo arbitrio familiaribus literis Datariae scriptis eidem 
denunciare personam, quam censent regendae ecclesiae magis idoneam, eundemque commonere, 
an occulta aliqua etin actis juste reticita subsit causa, quae cuipiam obstet ad beneficium cura- 
tum obtinendum. Nos ipsi postmodum ab hac sede omnium principe et magistra luculento edoce- 
bimus exemplo, quanti faciendum sit episcopale judicium quantoque vos honore prosequamur, 
venerabiles fratres, in partem Nostrae sollicitudinis evocatos, quibus interim apostolicam bene- 
dictionem peramanter impertimur. Datum Romae apud S. Mariam Majorem die XIV. Dec. 
MDCCXLIL Pont. Nostri anno HI. (Bull. Bened. XIV. Tom. L.) 

His praemissis observamus praxim concursualium examinum in Currenda XIX ex 864 


introductam in Dioecesi Nostra ultro valere, 
E Consistorio Episcopali, 


Josephus Alojsius, Tarnoviae, die 15. Aprilis 1878. 
Episcopus Tarnoviensis. 
Tarnoviae 1878, Typis A. Rusinowski, Typographi ad honores Episcopalis, Impensis Consistorii. 


